RMK looduskaamera jälgib pisipere ootel mägrapaari
#000003
Eelmise aasta suvel, kui mäkrade tegemisi esmakordselt RMK looduskaamera vahendusel jälgida sai, ei olnud nende mullakünkasse rajatud uru ees näha just väga suurt sagimist. Mäger Kadi poegi ei toonud ja mägrapaar luusis rohkem kodust eemal.
#000005
Sellel kevadel paistavad lood olevat teistmoodi. „Mägramaja on juurde saanud ühe ümmarguse uruava, Kadi tassib pessa kuivanud puulehti, kulu ja sammalt ning mägrapaar on oma tähtsate toimingute kõrval leidnud aega ka üksteiselt kirpe otsida ja oma kõhtu sügada,“ loetles Tiit Hunt märke mäkrade hoogustunud pereelust.
#000006
Mäkrade jooksuaeg on juunis-juulis, ent see võib kesta ka pikemalt. Pojad sünnivad tavaliselt märtsis-aprillis, nii et pole võimatu, et väikesed mägrad on juba urus sündinud. Nii nagu karu, sünnitab ka mäger pojad üle aasta. Sündinud pojad saavad nägijaks alles ühe kuu vanuselt ja umbes kahekuusena hakkavad nad uru suu ümber paterdama.
#000007
Kadi raadio ettepanekul sai RMK looduskaamera ees toimetav emasmäger endale nimeks Kadi, aga isasmägrale veel nime pole. Üks ettepanek on siiski tulnud – Vladislav –, ent RMK Facebooki lehel või loodusblogi kommentaariumis on oodatud ka teised pakkumised.
#000008
RMK-l on praegu Saaremaal üleval kaks looduskaamerat – lisaks mägrale saab pilku peal hoida ka hirvede tegemistel.
#000009
Lisatud foto mägrapaarist. Salvestatud videopilti nende toimetamistest selle nädala alguses näeb siit: 
#000010
Loe RMK loodusblogi ja vaata otsepilti RMK hirve- ja mägrakaamerast siit: 
#000011